Әбілқас Сғынов атындағы ҚарТУ-дың КТК командасы Жайдарман Республикалық «Ertis Nomad» лигасында екінші орын алды
"Әбілқас Сғынов атындағы ҚарТУ-дың КТК командасы Жайдарман Республикалық «Ertis Nomad» лигасында екінші орын алды"|"https://www.kstu.kz/bil-s-ynov-atynda-y-artu-dy-ktk-komandasy-zhajdarman-respublikaly-ertis-nomad-ligasynda-ekinshi-oryn-aldy/?lang=kz"
TITLE: Әбілқас Сғынов атындағы ҚарТУ-дың КТК командасы Жайдарман Республикалық «Ertis Nomad» лигасында екінші орын алды
URL: https://www.kstu.kz/bil-s-ynov-atynda-y-artu-dy-ktk-komandasy-zhajdarman-respublikaly-ertis-nomad-ligasynda-ekinshi-oryn-aldy/?lang=kz
META: "Әбілқас Сғынов атындағы ҚарТУ-дың КТК командасы Жайдарман Республикалық «Ertis Nomad» лигасында екінші орын алды"|"https://www.kstu.kz/bil-s-ynov-atynda-y-artu-dy-ktk-komandasy-zhajdarman-respublikaly-ertis-nomad-ligasynda-ekinshi-oryn-aldy/?lang=kz"
TOTAL WORDS: 147
DATE: 
AUTHOR(S):
TEXT: 2023 жылғы 16-қазанда Семей қаласында Әбілқас Сағынов атындағы Қарағанды техникалық университетінің командасы Жайдарман Ertis Nomad республикалық лигасының вицечемпионы атанды. Команда құрамына: Амангелді Айшуақ капитан, Ермекұлы Сәкен, Тілеуқабылов Ернұр, Хамитов Алдияр және Ахметов Мұхаммед кірді. Ойын маусымы Екібастұз қаласында басталды, оған Қазақстанның түкпір-түкпірінен 35 КТК командасы қатысты. Келесі турлар Павлодар және Өскемен қалаларында өтті. 35 команданың барлық турларының қорытындысы бойынша финалға 7 үздік құрама жолдама алды. Финалдық ойынға біздің университеттің командасымен қатар Л. Гумилев атындағы ЕҰУ, Медицина Университеттің және Шәкәрім атындағы Университеттің және Торайғыров Университетінің командалары, сондай-ақ Астана қаласы мен Риддер командаларының құрама командалары қатысты. Ойын қорытындысы бойынша біздің команда Семей қаласының Медицина университетінің командасын ғана алға жіберіп, 2-ші орынды иеленді. Осы жеңістің арқасында біздің команда келесі жылға телевизиялық лигаға жолдама алды. Әбілқас Сағынов атындағы ҚарТУ-дың КТК командасының капитаны мен мүшелерін Жайдарман Республикалық Ertis Nomad лигасындағы жетістіктерімен құттықтаймын және оларға оқуда сәттілік пен КТК жарыстарында жаңа жеңістер тілейміз!
